Dôležité pre ZŤP: Oslobodenie od platenia za elektronickú diaľničnú známku
Držitelia parkovacích preukazov ZŤP môžu aj v roku 2017 využívať spoplatnené diaľnice a rýchlostné cesty bezplatne. Registrácia oslobodenia od platenia úhrady z roku 2016 platí aj pre rok 2017. To znamená, že existujúce registrácie oslobodených vozidiel zostanú v platnosti aj v budúcom roku. Oslobodené vozidlá nemusia o registráciu žiadať opätovne.
Žiadosti o oslobodenie od platenia úhrady sa už neposielajú poštou na adresu našej spoločnosti.
Pohodlná registrácia cez web
Ak ste držiteľom parkovacieho preukazu ZŤP a ešte ste nepožiadali o registráciu Vášho vozidla, registrácia je možná aj elektronicky na webovej stránke www. eznamka.sk.
Registrácia oslobodenia od platenia úhrady je však možná aj na vybraných obchodných miestach v Bratislave, Trnave, Trenčíne, Nitre, Žiline, Banskej Bystrici, Prešove a Košiciach.
Presnú adresu obchodných miest nájdete na stránke www.eznamka.sk.
Potrebné k registrácii
• Správne a úplne vyplnená žiadosť
• Kópia parkovacieho preukazu ZŤP
• Kópia osvedčenia o evidencii vozidla alebo technického osvedčenia vozidla
Užitočné vedieť
Oslobodenie od platenia úhrady sa vzťahuje len na vozidlo, ktoré bolo zaregistrované ako oslobodené.
Spoplatnené diaľnice môžete po registrácii vozidla využívať aj vtedy, ak vo vozidle nesedí držiteľ parkovacieho preukazu ZŤP. Podmienkou však je, aby toto vozidlo bolo riadne zaregistrované ako oslobodené od úhrady.
Pomôžu na Zákazníckej linke
S akoukoľvek otázkou ohľadne elektronických diaľničných známok sa môžete obrátiť na Zákaznícku linku – 02/32 777 777 Pondelok až nedeľa – nons